Nafarroako Parlamentuko Mahaiak, 2021eko urtarrilaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, bakarrik dauden adingabe atzerritarrei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Bakarrik dauden zenbat adingabe atzerritar pasa dira 2018an, 2019an eta 2020an autonomia-prozesuetan dauden gazteei laguntzeko zerbitzura?

2. Adierazi, urte horietako bakoitzerako, zerbitzuan egon diren gazte guztietatik zerbitzu horretara pasa diren bakarrik dauden adingabe atzerritarren ehunekoa.

3. Bakarrik dauden zenbat adingabe atzerritar geratu dira adin-nagusitasunera iritsita zerbitzu hori jaso ezinik, Nafarroako Gobernuak haien tutoretza bere gain hartu ez duelako –aurretik adingabekoentzako behaketa eta harrera zentro batean sarturik egon diren arren– eta, beraz, zorroak ezarritako baldintzak betetzen ez dituztelako?

Iruñean, 2021eko urtarrilaren 13an

Foru parlamentaria: Marta Álvarez Alonso